d
dair hem dat van sgoidshuys weghen bewesen sal wordden It es
voirts vorweerde dat de voirs wynne vand voirs goidshuyse hebben
sal alle xiiii dagen een vaetken cleyns biers van xvi oft xx potte
gelijc hij tot noch gehadt heeft It de voirs wynne mach jairlijcx
op dat hem gelieft op de bosschen des voirs goidshuys houden xii
stucken horen veets mads de spruyten van dien oudt zijn vijf jair
en niet eer Te weten opden wech die gaet van duerne te loeven
weert tot den bossche ald geheeten de reyniers haghe en
niet voirde noch oic ten cloest weert It sal de voirs wyn
jairlijcx op zijne cost houden alle de straten weghen wat
loopen en beken omtrint den voirs goeden gelegen die tvoirs
goidshuys ald sculdich is te houden alsoe dat den selve goidsh
dair af gheen scade en geschiede en oft bij gebreke van dien
aen de voirs goede enighe scade gesciedde die sal de voirs
wynne op zijne laste betalen en drage It want de voirs
wynne de lande h nae bescreven tzijne aencome bevonde
heeft wel en loflijck met rogghen bezaiet Inden yersten vijf
boenden lants gelegen inder rontsham aen de heyde It ix dach
op tselve velt It vii dach oft dair omtrint gelege op tcleyn
velt in drie stucken ald It vi dach lants gelege acht beatrijs
lambrechts hof It vii dach lants gelege opt millevelt aende
deurenstrate It een boend op tselve velt gelegen aen stakenborch
It i boend gelegen op tselve velt aen willems van wilre land
It vijf dach lants gelegen opt deurenvelt achtde riecke
soe es vorweerde dat de selve wynne de voirs lande tzijne
afscheiden alsoe bezaiet laeten sal En want de selve wyne
de lande h nae volgen Te weten yerst boend lants gelege
bij stakenborch aen de strate ald It x dach lants acht gelege in
eene stucke acht der voirs beatrits lambrechts hof It vi dach
lants gelegen oic in eene stucke tegen tvoirs hof ov aen
den wech van bierbeke It drie dach lants in drie stucken gelege
opt myllevelt aen den watloep zijne aencome bevonden
heeft wel en loflijc al met twen beraiet Soe is oick
vorweerde dat hij die tzijnen afscheiden alsoe wel en loflijck
met twen bezayet laeten sal En tsurplus Te weten drie